open-index/open-wikipedia-markdown huggingface dataset:
Heinrich Trettner

**Heinrich Trettner** (19. syyskuuta 1907 &ndash; 18. syyskuuta 2006) oli natsi-Saksan ilmavoimien Luftwaffen kenraaliluutnantti ja myöhemmin Länsi-Saksan asevoimien Bundeswehrin esikuntapäällikkö. Hän jäi eläkkeelle vuonna 1966 ja kuoli vuonna 2006 viimeisenä natsi-Saksan kenraalikuntaan kuuluneena.

## Elämäkerta
### Espanjan sisällissodassa

Espanjan sisällissodassa Trettner toimi saksalaisten Legion Condor -osaston komentajan Hugo Sperrlen adjutanttina ja syyskuuhun 1937 mennessä oli osastossa lentueen komentaja.

### Toisessa maailmansodassa

Toisen maailmansodan alettua Trettner toimi Kurt Studentin operaatiopäällikkönä osana 7. maahanlaskudivisioonaa. Operaatio Huskyn myötä vuonna 1943 muodostettiin 4. maahanlaskudivisioona Perugiassa ja Trettneristä tehtiin sen komentaja. Divisioonan ensimmäinen taistelu oli osanotto hyökkäykseen yhdysvaltalaisia vastaan Anzion sillanpääasemassa tammikuussa 1944. Trettner toimi tehtävässä sodan loppuun asti, kunnes divisioona antautui yhdysvaltalaisille joukoille 26. huhtikuuta 1945 ja hän jäi vangiksi 3. toukokuuta.

### Toisen maailmansodan jälkeen

Trettner vietti kolme vuotta sotavankileirillä Britanniassa toisen maailmansodan päätyttyä ja vapautui vuonna 1948. Hän liittyi Länsi-Saksan asevoimien *Bundeswehrin* palvelukseen vuonna 1956 ja hänestä tehtiin välittömästi logistiikkapäällikkö Supreme Headquarters Allied Powers Europeen. Vuonna 1959 hänet nimitettiin *Bunderwehrin* esikuntapäälliköksi. Hän jäi eläkkeelle vuonna 1966 ollessaan joutumassa sotaoikeuteen erimielisyyksistään virkaatekevän puolustusministerin kanssa.

Trettner oli vuonna 1974 osallisena Sandhurstin kuninkaallisen sotilasakatemian sotapelissä Britanniassa. Sotapelissä selvitettiin operaatio ''Seelöwen'' onnistumisen mahdollisuutta, jos sitä oltaisiin yritetty syyskuussa 1940.

Trettner kuoli 18. syyskuuta 2006, päivää ennen kuin olisi täyttänyt 99 vuotta. Hän oli kuollessaan viimeinen natsi-Saksan kenraalikuntaan kuulunut henkilö.

## Lähteet
* 
* 
* 
* 

### Viitteet
Portugalin Macao

**Portugalin Macao** (; ) tarkoittaa Macaota Portugalin vallan alla, ensiksi Portugalin siirtomaana, sitten Portugalin merentakaisena alueena, ja lopulta Portugalin autonomisena alueena vuodesta 1557 vuoteen 1999. Macao oli ensimmäinen ja viimeinen eurooppalainen siirtomaa Kiinassa.

## Historia
Portugalilaiset kauppiaat saapuivat Macaoon ensimmäisen kerran 1500-luvulla. Portugalin kuningaskunta vuokrasi Macaon Kiinan keisarikunnalta kauppasatamaksi vuonna 1557. Portugalilaiset hallitsivat Kiinalle kuuluvaa kaupunkia vuoteen 1887, jolloin Macaosta tuli kuningaskunnan siirtomaa. Vuoden 1974 neilikkavallankumouksen jälkeen Portugali luopui lähes kaikista siirtomaistaan ja vuonna 1976 Macaosta tuli ”kiinalainen alue Portugalin hallinnon alaisuudessa”. Macaon täysivaltaisuus annettiin takaisin Kiinalle 20. joulukuuta 1999.

## Lähteet

## Aiheesta muualla
Kyrkoby folkskola

**Kyrkoby folkskola** voi tarkoittaa seuraavia kansakouluja:

* Kyrkoby folkskola (Helsingin mlk)
* Kyrkoby folkskola (Kruunupyy)
* Kyrkoby svenska folkskola (Lapväärtti)
* Kyrkoby östra folkskola (Lapväärtti)
* Kyrkoby folkskola (Oravainen)
* Kyrkoby folkskola (Petolahti)
* Kyrkoby folkskola (Pietarsaaren mlk)
* Kyrkoby folkskola (Purmo)
* Kyrkoby folkskola (Raippaluoto)
* Kyrkoby svenska folkskola (Siipyy)
* Kyrkoby finska folkskola (Siipyy)
* Kyrkoby folkskola (Sipoo)
* Kyrkoby folkskola (Teerijärvi)
* Kyrkoby folkskola (Tenhola)
* Kyrkoby finska folkskola (Tenhola)
Kivistön kansakoulu

**Kivistön kansakoulu** voi tarkoittaa seuraavia kansakouluja:

* Kivistön kansakoulu (Helsingin mlk)
* Kivistön kansakoulu (Seinäjoki)
Keskikylän kansakoulu

**Keskikylän kansakoulu** voi tarkoittaa seuraavia kansakouluja:

* Keskikylän kansakoulu (Jalasjärvi)
* Keskikylän kansakoulu (Karijoki)
* Keskikylän kansakoulu (Muolaa)
* Keskikylän kansakoulu (Pyhäjoki)
* Keskikylän kansakoulu (Saloinen)
Kankaan kansakoulu

**Kankaan kansakoulu** voi tarkoittaa seuraavia kansakouluja:

* Kankaan kansakoulu (Koski Tl)
* Kankaan kansakoulu (Kouvola)
* Kankaan kansakoulu (Kurikka)
* Kankaan kansakoulu (Kymi)
* Kankaan kansakoulu (Ylihärmä)
Menars

**Menars** on kunta Ranskassa Loir-et-Cherin departementissa Centre-Val de Loiren alueella. Se sijaitsee Loirejoen rannalla.

Kunnan nähtävyyksiä on Château de Menars, joka tunnetaan Madame de Pompadourin linnana. Hän rakennutti linnaa 1760-luvulla kodikseen mutta kuoli vuonna 1764 tuberkuloosiin 42-vuotiaana eikä ehtinyt nähdä linnan valmistumista. Linna on nykyään yksityisomistuksessa.

## Lähteet

## Aiheesta muualla
Carol Dweck

**Carol S. Dweck** (s. ) on yhdysvaltalainen Stanfordin yliopiston psykologian professori, joka tunnetaan muun muassa  asennoitumisen ja itseään koskevien ajattelumallien (mindset) vaikutuksia oppimiseen selvittäneistä tieteellisistä tutkimuksistaan sekä aihepiiristä kirjoittamiensa tietokirjojen perusteella. 

Hän suoritti alemman korkeakoulututkinnon Columbian yliopistossa vuonna 1967. Hän jatkoi opintojaan Yalen yliopistossa, sai vuosille 1969–1972 rahoituksen kansalliselta tiedesäätiöltä (NSF) ja väitteli vuonna 1972 psykologian tohtoriksi. Vuosina 1972-1989 hän oli ensin Illinoisin yliopiston psykologian apulaisprofessori, sitten varsinainen professori ja vuosina 1989-2004 Columbian yliopiston professori. Vuodesta 2004 hän on toiminut Standfordin yliopiston psykologian professorina. 

## Lähteet

## Aiheesta muualla
*Carol Dweck Google Scholarissa  (scholar.google.com)
* The power of believing that you can improve </small>(TEDxNorrköping, 12/2014; 10 min 19 s kestävän luennon transkriptio löytyy myös suomeksi)</small>  (ted.com)
* Carol Dweck and Growth Mindset. BBC:n Mindchangers -sarjan radio-ohjelma (kesto 28 min)  (bbc.co.uk)
* James Morehead (19.6.2012) Stanford University’s Carol Dweck on the Growth Mindset and Education  (onedublin.org)
Jokivarren kansakoulu

**Jokivarren kansakoulu** voi tarkoittaa seuraavia kansakouluja:

* Jokivarren kansakoulu (Alavus)
* Jokivarren kansakoulu (Helsingin mlk)
* Jokivarren kansakoulu (Jyväskylä)
* Jokivarren kansakoulu (Jämsä)
* Jokivarren kansakoulu (Kärsämäki)
* Jokivarren kansakoulu (Pielavesi)
* Jokivarren kansakoulu (Soini)
Aseman kansakoulu

**Aseman kansakoulu** voi tarkoittaa seuraavia kansakouluja:

* Aseman kansakoulu (Alavus)
* Aseman kansakoulu (Hamina)
* Aseman kansakoulu (Hankasalmi)
* Aseman kansakoulu (Haukipudas)
* Aseman kansakoulu (Haukivuori)
* Aseman kansakoulu (Hyvinkää)
* Aseman kansakoulu (Ii)
* Aseman kansakoulu (Kuivaniemi)
* Aseman kansakoulu (Kylmäkoski)
* Aseman kansakoulu (Lohjan mlk)
* Aseman kansakoulu (Mäntyharju)
* Aseman kansakoulu (Pihlajavesi)
* Aseman kansakoulu (Tohmajärvi)
* Aseman kansakoulu (Töysä)
* Aseman kansakoulu (Ylistaro)
* Inhan aseman kansakoulu (Ähtäri)
Harjulan kansakoulu

**Harjulan kansakoulu** voi tarkoittaa seuraavia kansakouluja:

* Harjulan kansakoulu (Järvenpää)
* Harjulan kansakoulu (Pihtipudas)
* Harjulan kansakoulu (Teuva)
Kuljun kansakoulu

**Kuljun kansakoulu** voi tarkoittaa seuraavia kansakouluja:

* Kuljun kansakoulu (Lempäälä)
* Kuljun kansakoulu (Oulainen)
* Kuljun kansakoulu (Ylöjärvi)
Pahkamäen kansakoulu

**Pahkamäen kansakoulu** voi tarkoittaa seuraavia kansakouluja:

* Pahkamäen kansakoulu (Keitele)
* Pahkamäen kansakoulu (Lieto)
* Pahkamäen kansakoulu (Pielavesi)
Vierumäen kansakoulu

**Vierumäen kansakoulu** voi tarkoittaa seuraavia kansakouluja:

* Vierumäen kansakoulu (Heinolan mlk)
* Vierumäen kansakoulu (Helsingin mlk)
Moision kansakoulu

**Moision kansakoulu** voi tarkoittaa seuraavia kansakouluja:

* Moision kansakoulu (Elimäki)
* Moision kansakoulu (Hyrynsalmi)
* Moision kansakoulu (Lempäälä)
* Moision kansakoulu (Maaria)
* Moision kansakoulu (Mikkelin mlk)
Yin Hang

**Yin Hang** (, s. 7. helmikuuta 1997) on kiinalainen kilpakävelijä.

Yin käveli 50 kilometrin kävelyn Aasian ennätyksen 4.22.22 Huangshanissa 5. maaliskuuta 2017. Hän paransi maanosan ennätyksen aikaan 4.08.58 saavuttaessaan hopeaa Lontoon MM-kilpailuissa 2017, kun laji oli ensimmäisen kerran naisten arvokilpailuohjelmassa. Hän hävisi kultaa voittaneelle portugalilaiselle Inês Henriquesille yli kolme minuuttia. Hän voitti Aasian-mestaruuden 20 kilometrin kävelyssä Gumissa 2025 ajalla 1.30.44. Tokion MM-kilpailuissa 2025 hän sijoittui 35 kilometrin kävelyssä 16:nneksi.

## Henkilökohtaiset ennätykset
### Ulkoradat

## Lähteet
Kärkölän tasoristeysturma

**Kärkölän tasoristeysturma** tapahtui 23. heinäkuuta 2001 Kärkölässä, kun henkilöpikajuna ja henkilöauto törmäsivät toisiinsa Jutilan ylikäytävän kohdalla Kärkölän Lappilan ja Hausjärven Oitin välillä Riihimäki–Lahti-radalla. Turmassa kuoli viisi ihmistä.

## Onnettomuus

Onnettomuuden syyksi arvellaan väärinkäsitystä. Turmapaikan ohitti hetkeä ennen onnettomuutta kaksiraiteisella radalla Lahden suunnasta tullut lähes 700 metriä pitkä tavarajuna. Tavarajunan mentyä tasoristeyksen puomit jäivät alas, koska toisesta suunnasta oli tulossa toista raidetta pikajuna 130 kilometrin tuntivauhdilla. Onnettomuusauton kuljettaja ilmeisesti luuli, että turvalaitteisiin on tullut vika, ja lähti kiertämään puomeja. Kaikki autossa olleet viisi ihmistä, kolme miestä ja kaksi naista, kuolivat heti. Juna pysyi raiteilla, eikä kukaan sen matkustajista loukkaantunut. Onnettomuusauto raahautui junan edessä 300 metrin matkan ennen junan pysähtymistä. Pikajuna oli matkalla Helsingistä Iisalmeen. Onnettomuus sattui seitsemän jälkeen illalla Kärkölän Lappilan ja Hausjärven Oitin välillä. Törmäyshetkellä kaikki muutkin varoituslaitteet puomien lisäksi olivat toiminnassa eli kello hälytti ja valo näytti punaista. Turmassa menehtyneet naiset olivat syntyneet vuosina 1971 ja 1984 sekä miehet vuosina 1952, 1969 ja 1975. Tutkimuksissa on selvinnyt, että tavarajunan viimeisen vaunun ylitettyä tasoristeyksen pikajuna 79 saapui siihen 24 sekunnin kuluttua. Tavarajunan kulkunopeus oli ollut 60 ja pikajunan 129 kilometriä tunnissa. Kun tavarajuna oli ohittanut risteyksen, oli pikajuna jo turvalaitteiden hälytysosuudella, 870 metrin päässä risteyksestä. Puomi oli alhaalla ja ääni- ja valomerkit toiminnassa koko ajan kun tavarajuna ohitti risteystä ja kun pikajuna saapui hälytysosuudelle. Aurinko ei tapahtumahetkellä paistanut pikajunan tulosuunnasta, vaan autonkuljettajan edestä etuoikealta.

Onnettomuusauton kuljettaja ajoi ilman ajokorttia. Hän oli menettänyt ajokorttinsa ja ajo-oikeutensa maaliskuussa 2001 rattijuopumusepäilyn vuoksi. Hän oli turmahetkellä huumausaineiden vaikutuksen alainen. Oikeuslääketieteen laitoksen tutkimuksessa hänen verestään löytyi amfetamiinia. 

Viisihenkinen seurue oli ollut vierailemassa Kärkölän Lappilassa ja lähtenyt runsas tunti ennen onnettomuutta käymään läheisessä Oitin kylässä. He olivat kotoisin Joensuusta, mutta onnettomuusauton kuljettaja asui onnettomuuden tapahtuessa Vantaalla. Poliisin antamien tietojen mukaan he olivat sukua toisilleen, mutta eivät sisaruksia eivätkä avioliitossa keskenään.

Onnettomuusautosta löydettiin varastettua omaisuutta, muun muassa matkapuhelin, koruja ja avaimia. Tavarat olivat peräisin kahdesta repusta, jotka vietiin onnettomuutta edeltävänä päivänä autosta Hausjärven Oitista. Julkisuudessa olleiden tietojen mukaan osalla onnettomuuden uhreista oli rikollinen tausta.

## Lähteet
Yang Shuqing

**Yang Shuqing** (, s. 30. elokuuta 1996) on kiinalainen kilpakävelijä.

Yang saavutti Lontoon MM-kilpailuissa 2017 pronssia 50 kilometrin kävelyssä, kun laji oli ensimmäisen kerran naisten arvokilpailuohjelmassa. Hän käveli ajan 4.20.49, ja hävisi kultaa voittaneelle portugalilaiselle Inês Henriquesille lähes 15 minuuttia.

## Henkilökohtaiset ennätykset
### Ulkoradat

## Lähteet
Karin Dor

**Karin Dor**, oikea nimi * Kätherose Derr* (22. helmikuuta 1938 Wiesbaden, Saksa – 6. marraskuuta 2017 München, Saksa) oli saksalaissyntyinen näyttelijä. Hän oli Bond-tyttö elokuvassa *[[Elät vain kahdesti]]*. Toinen tunnettu elokuva, jossa hän näytteli, oli *[[Topaz]]* vuonna 1969.

## Lähteet

## Aiheesta muualla
* 
*
Catherine Labouré

**Pyhä Catherine Labouré** (2. toukokuuta 1806 – 31. joulukuuta 1876) oli roomalaiskatolinen pyhimys, vinsentiläissisar, neitsyt ja näkijä, jonka uskotaan nähneen useasti näyssä Neitsyt Marian ja laittaneen alulle tämän hänelle näyttämän niin sanotun ihmeitätekevän mitalin () levittämisen. Häntä kutsutaan iäkkäiden ihmisten suojeluspyhimykseksi. Hänen kehonsa todettiin turmeltumattomaksi 1933, paavi Pius XI julisti hänet autuaaksi 28. toukokuuta 1933 ja paavi Pius XII julisti hänet pyhimykseksi 27. heinäkuuta 1947. Hänen muistopäivänsä katolisessa kirkossa on 28. marraskuuta. Pyhä Catherine eli yhteensä 5 paavin hallintokausien aikana, nimittäin Pius VII:n, (1800-23) Leo XII:n, (1823-29) Pius VIII:n, (1829-30) Gregorius XVI:n (1831-46)  ja autuaan Pius IX:n (1846-78) aikana.

## Elämä
Pyhä Catherine syntyi angeluksen soidessa Pierre ja Madeleine Labourén perheen yhdeksänneksi lapseksi yhdestätoista 2. toukokuuta 1806 ja kastettiin seuraavana päivänä. Catherinen ollessa 9 vuotta vanha hänen äitinsä kuoli, jonka jälkeen hänen kerrotaan sanoneen Neitsyt Marian patsaalle, että nyt Maria on hänen äitinsä. 15-16-vuotiaana pyhän Catherinen kerrotaan nähneen unen, jossa pyhä Vincent de Paul pyysi naista seuraamaan itseään. Vuonna 1830 pyhä Catherine astui erääseen hengelliseen yhteisöön Pariisissa, jossa hän vielä saman vuoden aikana sai ilmestyksiä Neitsyt Mariasta. Erityisesti 27. marraskuuta Neitsyt Marian väitetään näyttäneen naiselle niin sanotun ihmeitätekevän mitalin mallin ja kehotti naista laatimaan sellaisen ja levittämään hartautta sitä kohtaan. Pyhä Catherine oli pitkään vaiti sen suhteen, kuka tarkalleen oli vastaanottanut ihmeitätekevän mitalin hartauden, kunnes lopulta paljasti salaisuuden ja kuoli 31. joulukuuta 1876.

## Elämänvaiheet
Pyhän Catherinen elämä voidaan jakaa seuraaviin vaiheisiin:
* Syntymä 2. toukokuuta 1806
* Kaste 3. toukokuuta 1806
* Äidin kuolema 9-vuotiaana 1815
* Ensikommuunio 25. tammikuuta 1818
* Astuminen noviaattiin 21. huhtikuuta 1830
* Kolme Neitsyt Marian ilmestystä 18. heinäkuuta 1830, 27. marraskuuta 1830 ja hieman myöhemmin
* Ensimmäisten pyhimyksen näkyjen mukaan laadittujen mitalien valmistus 30. kesäkuuta 1832
* Kuolema 31. joulukuuta 1876

## Galleria

File:Catherine_Labour%C3%A9.jpg|n. 1850
File:Miraculous medal.jpg|thumb|Ihmeitätekevä mitali


## Lähteet

## Aiheesta muualla
* Novena of the Miraculous Medal  
* SAINT CATHERINE LABOURE OF THE MIRACULOUS MEDAL Fr. Joseph Dirvin 
* ST CATHERINE LABOURE AND THE MIRACULOUS MEDAL Stephen Breen
Chet Baker Sings

**Chet Baker Sings** on trumpetistina tunnetun yhdysvaltalaisen jazz-muusikon Chet Bakerin ensimmäinen albumi, jolla hän laulaa. Albumi julkaistiin Pacific Jazz Records -levymerkillä vuonna 1954. Vuonna 2001 albumi sai Grammy Hall of Fame Award -palkinnon.

## Kappaleet
### Alkuperäinen LP-julkaisu (Pacific PJLP-11)
# But Not for Me – 3.04
# Time After Time – 2.46
# I Get Along Without You Very Well (Except Sometimes) – 2.59
# My Funny Valentine – 2.21
# There Will Never Be Another You – 3.00
# The Thrill Is Gone – 2.51
# I Fall in Love Too Easily – 3.21
# Look for the Silver Lining – 2.39

### Vuoden 1956 uudelleenjulkaisu (Pacific PJ-1222)
Vuoden 1956 uudelleenjulkaisu sisältää ylimääräiset kappaleet 1–6, jotka nauhoitettiin heinäkuun 23. ja 30. päivän välillä vuonna 1956.

## Henkilöstö
* Chet Baker – laulu, trumpetti
* Russ Freeman – piano, celesta
* Carson Smith – kontrabasso
* Joe Mondragon – kontrabasso
* Bob Neel – rummut
* Jimmy Bond – kontrabasso
* Larance Marable – rummut
* Peter Littman – rummut

### Tuotanto
* Richard Bock – tuottaja
* Gerald Heard 
* William Claxton – valokuvaus

## Arvostelut
* AllMusic: 

## Lähteet
Inês Henriques

**Inês Pereira Henriques** (s. 1. toukokuuta 1980 Rio Maior) on portugalilainen kilpakävelijä. Hän edustaa CN Rio Maior -seuraa, ja on pituudeltaan 158&nbsp;cm. Hän 50 kilometrin kävelyn maailmanmestari sekä euroopanmestari ja entinen maailmanennätyksen haltija.

Henriques käveli tammikuussa 2017 ensimmäisen virallisen naisten 50 kilometrin maailmanennätyksen 4.08.26 Portugalin-mestaruuskilpailuissa Porto de Mósissa. Entinen epävirallinen maailmanennätys oli Ruotsin Monica Svenssonin 4.10.59 vuodelta 2007. Henriques paransi ennätyksen aikaan 4.05.56 voittaessaan 50 kilometrin kävelyn maailmanmestaruuden Lontoossa 2017, kun laji oli ensimmäisten kerran naisten arvokilpailuohjelmassa. Hän kukisti toiseksi sijoittuneen kiinalaisen Hang Yinin yli kolmella minuutilla. Hän voitti 50 kilometrin kävelyn Euroopan-mestaruuden Berliinissä 2018 ajalla 4.09.21. Dohan MM-kilpailuissa 2019 hän keskeytti. 35 kilometrin kävelyssä hän on sijoittunut MM-kilpailuissa 13:nneksi Eugenessa 2022 ja EM-kilpailuissa yhdeksänneksi Münchenissä 2022.

Henriques on sijoittunut 20 kilometrin kävelyssä olympialaisissa 25:nneksi Ateenassa 2004, 14:nneksi Lontoossa 2012 ja 12:nneksi Rio de Janeirossa 2016. MM-kilpailuissa hän on ollut 27:s Helsingissä 2005, seitsemäs Osakassa 2007, kymmenes Berliinissä 2009, yhdeksäs Daegussa 2011, yhdestoista Moskovassa 2013, 23:s Pekingissä 2015 ja 32:s Eugenessa 2022. EM-kilpailuissa hän on sijoittunut 20 kilometrin kävelyssä 15:nneksi Münchenissä 2002, 12:nneksi Göteborgissa 2006, kahdeksanneksi  Barcelonassa 2010 ja 13:nneksi Zürichissä 2014.

Henriques sijoittui kävelyn maailmancupissa 20 kilometrillä kolmanneksi 2010 ja yhdeksänneksi 2012. Euroopan cupissa hän oli samalla matkalla seitsemäs 2007 ja kahdeksas 2013 sekä 50 kilometrillä kolmas 2019. Hän saavutti Ibero-Amerikan-mestaruuskilpailuissa pronssia 10&nbsp;000&nbsp;metrin kävelyssä 2010.

## Henkilökohtaiset ennätykset
### Ulkoradat

### Sisäradat

## Lähteet
Yang Jiayu

**Yang Jiayu** (, s. 18. helmikuuta 1996) on kiinalainen kilpakävelyn maailmanmestari ja olympiavoittaja.

Yang voitti 20 kilometrin kävelyn maailmanmestaruuden Lontoossa 2017 ennätysajallaan 1.26.18. Hän kukisti hopeamitalisti María Guadalupe Gonzálezin yhdellä sekunnilla. Hän voitti Jakartan Aasian kisoissa 2018 kultaa 20 kilometrin kävelyssä ajalla 1.29.15. Dohan MM-kilpailuissa 2019 hänet hylättiin 20 kilometrin kävelyssä. Maaliskuussa 2021 Yang käveli 20 kilometrin maailmanennätyksen 1.23.49. Samana vuonna järjestetyissä Tokion olympialaisissa hän sijoittui 12:nneksi. Aasian kisoissa 2022 Yang voitti jälleen 20 kilometrin kävelyn. Budapestin MM-kilpailuissa 2023 hän oli samalla matkalla kahdestoista. Pariisin olympialaisissa 2024 hän voitti 20 kilometrin kävelyn ajalla 1.25.54. Tokion MM-kilpailuissa 2025 hän sijoittui samalla matkalla kuudenneksi. 

Yang sijoittui kävelyn maailmancupissa alle 20-vuotiaiden 10 kilometrillä toiseksi 2014. Hän voitti 20 kilometrin kävelyn Kiinan ”National Games” -kilpailuissa 2017, 2021 ja 2025. 

## Henkilökohtaiset ennätykset
### Ulkoradat

## Lähteet
I Like It When You Sleep, for You Are So Beautiful Yet So Unaware of It

**I Like It When You Sleep, for You Are So Beautiful Yet So Unaware of It** on brittiläisen rock/popyhtye The 1975:n toinen studioalbumi, joka julkaistiin 26. helmikuuta 2016. Albumi ylsi listaykköseksi neljässä maassa, mukaan lukien kotimaassaan Britannian albumilistalla. Albumilta julkaistiin singlenä seitsemän kappaletta.

## Kappaleet

## Arvostelut
* *[[The Guardian]]*: 
* *[[Pitchfork]]*: 6.5/10 
* *[[Rolling Stone]]*:  
* Soundi: 

## Lähteet
Employment

**Employment** on brittiläisen rockyhtye Kaiser Chiefsin debyyttialbumi, joka julkaistiin maaliskuussa 2005. Albumi ylsi Britannian albumilistalla parhaimmillaan sijalle 2. *Employmentilta* julkaistiin singlenä viisi kappaletta.

## Kappaleet

## Arvostelut
* *[[AllMusic]]*: 
* *[[The Guardian]]*: 
* *[[Pitchfork]]*: 6,7/10

## Lähteet
Uudenmaan Partiopiiri

**Uudenmaan Partiopiiri** on Uudenmaan alueella toimiva partiopiiri. Se on yksi Suomen Partiolaisten yhdestätoista partiopiiristä. Piirin jäseninä on 60 uusmaalaista partiolippukuntaa. Pääkaupunkiseudun (Helsinki, Espoo, Kauniainen, Vantaa) alueen lippukunnat eivät kuulu Uudenmaan Partiopiiriin. Uudenmaan Partiopiirin tehtävänä on alueen lippukuntien tukeminen aluetyön, koulutuksen, viestinnän ja ohjelmatapahtumien avulla.

Piirin toimisto sijaitsee Partioasemalla Helsingissä. Uudenmaan Partiopiirin jäsenlehti on neljä kertaa vuodessa ilmestyvä Pärske.  Uudenmaan Partiopiiri järjesti vuonna 2017 Säihke 2017 nimisen piirileirin, joka oli osa Suomi 100 -hanketta. 

## Lähteet

## Aiheesta muualla

* Uudenmaan Partiopiiri ry
* Uudenmaan Partiopiiri Partiowikikissä
María Guadalupe González

**María Guadalupe ”Lupita” González Romero** (s. 9. tammikuuta 1989 Tlalnepantla de Baz, Estado de México) on meksikolainen kilpakävelyn olympia- ja MM-mitalisti. Hän on pituudeltaan 162&nbsp;cm.

González saavutti Rio de Janeiron olympialaisissa 2016 hopeaa 20 kilometrin kävelyssä ajalla 1.28.37. Hän hävisi kultaa voittaneelle Liu Hongille kaksi sekuntia. Lontoon MM-kilpailuissa 2017 González saavutti samalla matkalla niin ikään hopeaa (ajalla 1.26.19) sekunnin Yang Jiayulle hävinneenä

González käveli 20 kilometrin kävelyn Keski- ja Pohjois-Amerikan ennätyksen 1.26.17 voittaessaan MM-joukkuekilpailun henkilökohtaisen kilpailun Roomassa 2016. Hän voitti 20 kilometrin kävelyn Pan-Amerikan kisoissa 2015 ajalla 1.29.24 ja 10 kilometrin kävelyn Keski-Amerikan ja Karibian mestaruuskilpailuissa 2013. González voitti 20 kilometrin henkilökohtaisen kilpailun myös vuoden 2018 MM-joukkuekilpailussa.

González jäi lokakuussa 2018 kiinni trenloboni-nimisen anabolisen steroidin käyttämisestä. Hän sai neljän vuoden kilpailukiellon. González väitti steroidin olevan peräisin syömästään punaisesta lihasta ja valitti tuomiostaan urheilun kansainväliseen vetoomustuomioistuimeen, joka kuitenkin hylkäsi valituksen ja piti kilpailukiellon voimassa. González myönsi valehdelleensa dopingtutkinnassa ja toimittaneensa väärennettyjä dokumentteja. Tämän vuoksi heinäkuussa 2021 hänen kilpailukieltoaan jatkettiin neljällä vuodella dopingtutkinnan peukaloimisesta.

## Henkilökohtaiset ennätykset
### Ulkoradat

## Lähteet
Elokuu (kirja)

**Elokuu** on Frans Emil Sillanpään vuonna 1941 julkaistu romaani.

Kirja on Sillanpään viimeisiä romaaneja ja ilmestyi vailla tekijän viimeistelyä.

Romaaniin perustuen on tehty elokuva *[[Elokuu (vuoden 1956 elokuva)|Elokuu]]*.

Teoksessa kuvataan alkoholisoituneen kanavanvartijan Viktor Sundvallin tarinaa.

## Lähteet
Ninka Reittu

**Ninka Reittu** (s. 1982 Joensuu) on suomalainen lastenkirjailija, kuvataiteilija ja sarjakuvapiirtäjä.

Reittu opiskeli peruskoulun jälkeen ensin kivisepäksi ja sen jälkeen Karelian ammattikorkeakoulussa kuvataiteilijaksi. Hän opetti Joensuun seudun kansalaisopistossa 2003–2014 ja on sittemmin toiminut vapaana taiteilijana. Hänen tuotantoaan on käännetty koreaksi, norjaksi, ranskaksi, ruotsiksi, saksaksi, serbiaksi, tanskaksi, tšekiksi, turkiksi ja venäjäksi.

Reitun teos *Sinä olet superrakas* oli ehdolla ​lasten- ja nuortenkirjallisuuden Finlandian saajaksi vuonna 2017. Vuonna 2018 Reittu sai Kaarina Helakisa -palkinnon.

Reittu asuu sai Pohjois-Karjalan taidepalkinnon 2015, Kotiseutu-uutisten Vuoden teko -palkinnon 2017 ja Pohjois-Karjalan kirjailijayhdistys Ukrin myöntämän Vuoden kynä -palkinnon 2021.

## Tuotanto
### Kirjailijana
* 
* 
* 
* 
* 
* 
* 
* 

### Kuvituksia
* 
* 
* 
* 
* 
* 
* 
* 
* 
* 
* 

## Lähteet
Off with Their Heads

**Off with Their Heads** on brittiläisen rockyhtye Kaiser Chiefsin kolmas studioalbumi, joka julkaistiin lokakuussa 2008. Albumi ylsi Britannian albumilistalla parhaimmillaan toiselle sijalle. *Off with Their Headsilta* julkaistiin singlenä kappaleet ”Never Miss a Beat” ja ”Good Days Bad Days”.

## Kappaleet

## Arvostelut
* *[[AllMusic]]*: 
* *[[Pitchfork]]*: 6,8/10
* *[[Soundi]]*: 

## Lähteet
Kap Verde (siirtomaa)

**Kap Verde** (, ’Kap Verden merentakainen provinssi’) oli Portugalin imperiumiin kuulunut siirtomaa portugalilaisten asuttamisesta vuodesta 1462 Kap Verden tasavallan itsenäistymiseen vuonna 1975. Kap Verde oli asuttamaton ennen portugalilaisten saapumista sinne. 

## Lähteet

## Aiheesta muualla
Yours Truly, Angry Mob

**Yours Truly, Angry Mob** on brittiläisen rockyhtye Kaiser Chiefsin toinen studioalbumi, joka julkaistiin helmikuussa 2007. Albumi ylsi Britannian albumilistalla listaykköseksi. *Yours Truly, Angry Mobilta* julkaistiin singlenä neljä kappaletta.

## Kappaleet

## Arvostelut
* *[[AllMusic]]*: 
* *[[The Guardian]]*: 
* *[[Pitchfork]]*: 5,0/10

## Lähteet
The Future Is Medieval

**The Future Is Medieval** on brittiläisen rockyhtye Kaiser Chiefsin neljäs studioalbumi, joka julkaistiin Britanniassa 3. kesäkuuta 2011. Albumi julkaistiin Yhdysvalloissa 6. maaliskuuta 2012 nimellä **Start the Revolution Without Me**. Albumi ylsi Britannian albumilistalla parhaimmillaan sijalle 10.

## Kappaleet
Britannian painos, *The Future Is Medieval


== Arvostelut ==
* *AllMusic*: 
* *The Daily Telegraph'': 

## Lähteet
Jean Vianney

**Pyhä Jean-Baptiste-Marie Vianney**, myös **Curé D’ars**, (8. toukokuuta 1786 Dardilly – 4. elokuuta 1859 Ars) oli roomalaiskatolinen ranskalainen pappi, pyhimys ja ihmeidentekijä. Hän on kaikkien pappien, seurakuntapappien, Iowan Dubuquen arkkihiippakunnan, ripittäjien ja Kansasin Kansas Cityn hiippakunnan suojeluspyhimys. Paavi Pius IX julisti miehen kunnianarvoiseksi 3. lokakuuta 1873, pyhä paavi Pius X julisti hänet autuaaksi 8. tammikuuta 1905 ja paavi Pius XI julisti hänet pyhimykseksi 31. toukokuuta 1925. Pyhälle Jeanille on laadittu englanninkielinen novena ja hänet saatetaan mainita myös alun perin jo vuonna 590 käytetyssä *Kaikkien pyhien [[litania]]ssa.* Pyhä Jean eli seuraavien kuuden paavin hallintoaikoina: Pius VI, (1775–1799) Pius VII, (1800–1823) Leo XII, (1823–1829) Pius VIII, (1829–1830) Gregorius XVI (1831–1846) ja autuas Pius IX (1846–1878). Katolinen kirkko viettää hänen muistopäiväänsä 4. elokuuta eli päivänä jona hän kuoli 73-vuotiaana.

Roomalaiskatolisessa messussa pyhää Jeania on muistettu seuraavalla latinankielisellä kollehtarukouksella:

"Orémus.

Omnípotens et miséricors Deus, qui sanctum Ioánnem Maríam pastoráli stúdio et iugi oratiónis ac poeniténtiæ ardóre mirábilem effecísti: da, quǽsumus; ut, eius exémplo et intercessióne, ánimas fratrum lucrári Christo, et cum eis ætérnam glóriam cónsequi valeámus."

## Elämä
Pyhä Jean syntyi 8. toukokuuta 1786 Dardillyssä neljänneksi kokonaisuudessaan kuudesta lapsesta Marie ja Mathieu Vianneylle, joka oli paimen, sekä kastettiin vielä samana päivänä. Hän meni M. Balleyn kirkollisille oppilaille tarkoitettuun kouluun, mutta koki erityisesti latinan kielen opiskelun erityisen vaikeaksi. 20-vuotiaana hän alkoi opiskella papiksi, mutta joutui lopulta armeijaan, jonka hän jätti palaten kotiin 1810 ja mennen seminaariin Lyonsiin 1813. Hänet vihittiin diakoniksi ja papiksi vuonna 1815 ja nimitettiin Abbe Balleyn assistentiksi Écullyyn, jonka kuoltua kolme vuotta myöhemmin 1818 Jeanista tehtiin seurakuntapappi Arsiin. Hänen kerrotaan viettäneen 12 tai 15 tuntia päivittäin rippituolissa ja kärsineen vuodesta 1824 lähtien oletetusti paholaisen tekemistä hyökkäyksistä. Vuoteen 1827 mennessä Arsista oli tullut pyhiinvaelluskohde ja vuodesta 1845 pyhän Jeanin kuolemaan asti noin 20 000 vierailijaa tuli vuosittain nähdäkseen hänet ja ripittäytyäkseen hänelle. 2. elokuuta 1859 hän otti vastaan eukaristian ja sairaiden voitelun ja kuoli 4. elokuuta 1859 Arsissa.

## Elämänvaiheita
Pyhän Jeanin elämä voidaan jakaa seuraaviin vaiheisiin:
* Syntymä ja kaste 8. toukokuuta 1786
* Ensikommuunio 1799 tai 1800
* Astuminen armeijaan 1809
* Meno seminaariin 1813
* Diakonivihkimys kesäkuussa 1815
* Pappisvihkimys 13. elokuuta 1815
* Papiksi Arsiin 1818
* Kuolema 4. elokuuta 1859


File:Mézilles-FR-89-église-vitrail-13.jpg
File:Luant-FR-36-église-19.JPG
File:Sermentizon vianney.jpg


## Lähteet

## Aiheesta muualla
Aldoosireduktaasi

**Aldoosireduktaasi** eli **aldehydireduktaasi** tai **polyolidehydrogenaasi** on oksidoreduktaaseihin kuuluva entsyymi. Entsyymi katalysoi useiden aldehydien pelkistymistä alkoholeiksi, ja pelkistimenä reaktiossa toimii NADPH-molekyyli. Aldoosireduktaasia esiintyy niin esi- kuin aitotumaisillakin eliöillä, ja sen EC-numero on  EC 1.1.1.21 ja CAS-numero 9028-31-3.

## Ominaisuudet ja toiminta
Aldoosireduktaasi on rakenteeltaan monomeeri ja ihmisen entsyymin moolimassa on noin 30&ndash;40 kDa. Entsyymi vaatii toimiakseen pelkistäväksi koentsyymiksi NADPH-molekyylin. Aldoosireduktaasi pelkistää sokereita sokerialkoholeiksi, esimerkiksi glukoosista muodostuu sorbitolia ja galaktoosista galaktitolia. Entsyymin substraattikirjo on laaja ja sokerien lisäksi se pelkistää myös useita muita aldehydejä alkoholeiksi. Ihmisellä aldoosireduktaasi on aktiivisimmillaan muun muassa maksassa, munuaisissa, verkkokalvolla, mykiöllä, seminaalivesikkeleissä, hermokudoksessa ja munasarjoissa. Aldoosireduktaasi ei ole normaalisti erityisen aktiivinen, mutta aktivoituu verensokeritason ollessa tavallista suurempi. 

Aldoosireduktaasi on aktiivinen muun muassa diabeteksen yhteydessä ja sillä on rooli diabeteksen liittännäissairauteen silmän kataraktien muodostumiseen. Glukoosista muodostuu sorbitolia aldoosireduktaasin katalysoimana ja tämä lisää silmän osmoottista painetta. Osmoottisen paineen kasvaessa solut voivat hajota ja tämä johtaa kataraktien muodostumiseen silmiin. Sorbitoli aiheuttaa hermokudoksissa suurina pitoisuuksina myös neuropatiaa, mikä on syynä diabetekseen liittyvään neuropatiaan. Eräitä aldoosireduktasain estäjiä esimerkiksi epalrestaattia käytetään näiden diabeteksen liitännäissairauksien hoitoon.

## Lähteet

## Aiheesta muualla
*Kyoto Encyclopedia of Genes and Genomes (KEGG): Aldose reductase, EC 1.1.1.21
Harry Potter: Wizards Unite

**Harry Potter: Wizards Unite** oli Nianticin ja WB Games San Franciscon kehittämä lisätyn todellisuuden mobiilipeli, joka sijoittuu J. K. Rowlingin kirjoittamien Harry Potter -kirjojen maailmaan. Niantic tiedotti pelin tulemisesta 8. marraskuuta 2017. Nianticin mukaan pelissä oli mahdollista opetella loitsuja sekä löytää ja taistella erilaisia petoja vastaan. 2. marraskuuta 2021 Portkey Games ilmoitti pelin lopettamisesta, joka tapahtui 31. tammikuuta 2022.

## Katso myös
* Pokemon GO
* Draconius GO

## Lähteet

## Aiheesta muualla
* Kotisivu
Stay Together

**Stay Together** on brittiläisen rockyhtye Kaiser Chiefsin kuudes studioalbumi, joka julkaistiin lokakuussa 2016. Albumi ylsi Britannian albumilistalla parhaimmillaan sijalle 4. *Stay Togetherilta* julkaistiin singlenä kappaleet ”Parachute”, ”Hole in My Soul” ja ”We Stay Together”.

## Kappaleet

## Arvostelut
* *[[AllMusic]]*: 
* *Clash Magazine*: 3/10
* *[[The Guardian]]*: 

## Lähteet
Education, Education, Education & War

**Education, Education, Education & War** on brittiläisen rockyhtye Kaiser Chiefsin viides studioalbumi, joka julkaistiin maaliskuussa 2014. Albumi ylsi Britannian albumilistalla listaykköseksi. Albumilta julkaistiin singlenä viisi kappaletta.

## Kappaleet

### Rajoitetun painoksen bonuskappaleet

### Japanin bonuskappaleet

## Arvostelut
* *Clash Magazine*: 5/10
* *[[The Guardian]]*: 
* *[[Rolling Stone]]*: 

## Lähteet
Vääpeli Sadon tapaus (televisioelokuva)

**Vääpeli Sadon tapaus** on Pentti Haanpään romaaniin perustuva tv-elokuva, joka kertoo vääpeli Sadon ja korpraali Kärnän valtataistelusta. Vuonna 1985 valmistuneen tv-elokuvan ohjasi ja käsikirjoitti Veli-Matti Saikkonen. Tykkimies Kauppalan viimeiset vaiheet vuodelta 1977 sekä Kuoleman hellä kosketus vuodelta 1982 ovat poimintoja Saikkosen tuotannosta samasta aihepiiristä.

## Rooleissa
Harri Tirkkonen (vääpeli Sato)

Marja Packalén (Sadon vaimo)

Heikki Paavilainen (korpraali Kärnä). 

Muissa rooleissa: Jouni Takamäki, Kalevi Aaltonen, Pertti Sveholm, Markku Blomqvist, Mikko Kouki, Yrjö Parjanne, Lars Lindberg, Jan-Peter Björklof sekä Pentti Korhonen.

## Lähteet

## Aiheesta muualla
Vääpeli Sadon tapaus Yle Areenassa
Seututie 694

**Seututie 694** eli Törnäväntie/Seinäjoentie on Virroilta Seinäjoelle kulkeva maantie. Seututie 694 kuuluu sekä Pirkanmaan että Etelä-Pohjanmaan ELY-keskuksen alueeseen. Pohjoisessa seututie 694 yhdistyy seututiehen 701. Eteläpäässä Virroilla tie yhdistyy valtatiehen 23.

## Lähteet
* Liikenneviraston kartta (pdf) 
* Pirkanmaan ELY-keskuksen piiriin kuuluvat tiet luettelomuodossa (xls)
Whitfield

**Whitfield** on sukunimi, joka on muun muassa seuraavilla henkilöillä:

*Andy Whitfield (1971–2011), walesilainen näyttelijä ja malli
*Beverley Whitfield (1954–1996), australialainen uimari ja olympiavoittaja
*June Whitfield (1925–2018), brittiläinen näyttelijä
*Malvin Whitfield (1924–2015), yhdysvaltalainen keskimatkojen juoksija ja olympiavoittaja
*Mitchell Whitfield (s. 1964), yhdysvaltalainen näyttelijä
*Norman Whitfield (1948–2008), yhdysvaltalainen lauluntekijä ja tuottaja
*Salli Richardson-Whitfield (s. 1967), yhdysvaltalainen näyttelijä
*Simon Whitfield (s. 1975), kanadalainen triathlonisti ja olympiavoittaja.
Edith Maryon

**Louisa Edith Church Maryon** (9. helmikuuta 1872 – 2. toukokuuta 1924) oli englantilainen kuvanveistäjä. Hän kuului Ita Wegmanin ja Marie von Siverin ohella antroposofian perustaja Rudolf Steinerin lähipiiriin.

## Elämä ja tuotanto
Edith Maryon syntyi Lontoossa kuusilapsisen perheen toisena lapsena. Hän kävi koulua sisäoppilaitoksessa Sveitsissä. 1890-luvulla Maryon opiskeli kuvanveistoa Lontoossa Royal College of Artsissa. Hänen veistoksensa olivat tyyliltään klassisia ja aiheiltaan kristillisiä.

Maryon liittyi okkultistiseen Stella Matutina -liikkeeseen, joka oli Hermetic Order of the Golden Dawn -järjestön jatkaja, aloitti kirjeenvaihdon Rudolf Steinerin kanssa,  tapasi tämän vuonna 1912 ja muutti Dornachiin vuonna 1914. Siellä hän suunnitteli Steinerin kanssa Goetheanum I -rakennuksen sekä asuinrakennuksia. Lisäksi hän veisti Steinerin kanssa yhdeksänmetrisen Ihmiskunnan edustaja -puuveistoksen. Siihen on kuvattu Kristus tasapainon ilmentäjänä kahden voiman Luciferin ja Ahrimanin välissä.

 Maryon kuoli tuberkuloosiin vuonna 1924.

## Lähteet
Mikko Virkkunen

**Mikko Eljas Virkkunen** (27. maaliskuuta 1910 Helsinki  – 16. maaliskuuta 1996 Helsinki) oli suomalainen lääkäri, jolle myönnettiin professorin arvonimi. 

Virkkusen vanhemmat olivat puoluejohtaja, teologian tohtori Paavo Virkkunen ja  Katri Naemi Thulé ja puoliso vuodesta 1936 Anna Liisa Carlsen. Hän tuli ylioppilaaksi Suomalaisesta normaalilyseosta 1928, valmistui lääketieteen lisensiaatiksi 1936 ja väitteli lääketieteen ja kirurgian tohtoriksi 1943. Sisätauteihin Virkkunen erikoistui 1940. Sodissa Virkkunen työskenteli sotasairaalan ja pataljoonan lääkärinä ja sairaalajunan päällikkölääkärinä. Hän oli sotilasarvoltaan lääkintäkapteeni (1940). Professorin arvonimi Virkkuselle myönnettiin 1962. Virkkunen perehtyi sotien jälkeen reumatologiaan ja oli sen ensimmäinen opettaja Suomessa. Helsingin yliopiston sisätautien dosentti hän oli vuodesta 1948 vuoteen 1972. Virkkunen työskenteli pitkään Kivelän sairaalassa, jossa hän aloitti apulaislääkärinä 1945 ja josta hän jäi 1973 eläkkeelle ylilääkärinä ja sairaalan johtajana. Hän hoiti myös yli 40 vuoden ajan yksityispotilaita omalla vastaanotolla ja Mehiläisessä.

## Lähteet
Bretagne (1766)

**Bretagne** oli Ranskan laivaston vuonna 1766 vesille laskettu kolmikantinen linjalaiva.

## Valmistus
Antoine Groignardin suunnittelema alus tilattiin vuonna 1764 Lorientin laivastontelakalta, missä köli laskettiin vielä saman vuoden lopulla. Työt kuitenkin keskeytettiin tammikuussa 1765, kun tilaus siirrettiin Brestiin. Aluksen valmistukseen käytetyt varat olivat bretagnelaisten lahja Ludvig XV:lle. Köli laskettiin 10. kesäkuuta 1765 ja alus laskettiin vesille 24. toukokuuta 1766. 100-tykkinen alus valmistui syyskuussa 1767, mutta se varustettiin uudelleen vuonna 1781 110-tykkiseksi. Aluksen pohja kuparoitiin maaliskuussa 1781 Brestissä ja se kuparoitiin uudelleen Brestissä toukokuusta heinäkuuhun 1786.

## Palvelus
Alus nimettiin lokakuussa 1793 uudelleen *Révolutionnaireksi*. Alus vaurioitui pahoin kahakassa 28. toukokuuta 1794 ja piti hinata Rochefortiin korjattavaksi. Alusta ei kuitenkaan koskaan palautettu palvelukseen. Alkuvuodesta 1796 aluksella todettiin lahoa ja se romutettiin Brestissä.

## Lähteet
*

### Viitteet
Durov

**Durov** tai **Durova** on muun muassa seuraavien tunnettujen henkilöiden sukunimi:

* Boris Durov (1937–2007), neuvostoliittolainen elokuvaohjaaja ja käsikirjoittaja
* Nadežda Durova (1783–1866), Venäjän ensimmäinen naisupseeri
* Nikolai Durov (s. 1980), venäläinen ohjelmoija ja matemaatikko
* Pavel Durov (s. 1984), venäläinen yrittäjä ja verkkosivusto VK:n perustaja
Adidas Telstar 18

**Adidas Telstar 18** oli jalkapallon vuoden 2018 MM-kilpailujen virallinen kisapallo. Sen on suunnitellut urheiluvälinevalmistaja Adidas. Adidas on toiminut MM-kilpailujen virallisten jalkapallojen valmistajana vuodesta 1970 alkaen.

Telstar 18 on viittaus Adidas Telstariin. Telstarilla pelattiin Meksikon MM-kilpailut vuonna 1970 – ensimmäiset kilpailut Adidaksen valmistajanaikakaudella.

## Lähteet
Maija ja Lauri Niiniojan rahasto

**Maija ja Lauri Niiniojan rahasto** on vuonna 1962 perustettu suomalaista taidetta ja tiedettä tukeva rahasto. Sen perusti kauppaneuvos Lauri Niinioja testamentissaan Suomen kulttuurirahaston yhteyteen. Lauri Niiniojan sisar Maria (Maija) Johanna Niinioja kartutti myöhemmin rahastoa ja nykyinen rahasto perustuu molempien testamentteihin. Rahasto toimii nykyään Vaasan yliopiston ylioppilaskunnan hallinnoimana ja siitä jaetaan Maija Niinioja-stipendejä opinnoissaan menestyneille Vaasan yliopiston opiskelijoille. Rahasto pohjautuu Lauri Niiniojan toiveeseen auttaa sellaisia, joiden lähtökohdat ovat olleet yhtä heikot, kuin Niiniojalla itsellään.

## Lähteet
Pacific Jazz Records

**Pacific Jazz Records** oli Los Angelesissa toiminut levy-yhtiö, joka tunnettiin ehkä parhaiten cool jazzista tai West Coast -jazzista. Sen perustivat tuottaja Richard Bock sekä rumpali Roy Harte vuonna 1952. Harte oli myös toinen Nocturne Recordsin perustajista vuonna 1954, toisen ollessa jazzbasisti Harry Babasin. 

Pacific Jazz Recordsille äänittäneitä muusikkoja olivat muun muassa Chet Baker, Paul Desmond, Gery Mulligan, Joe Pass, Gerald Wilson, The Crusaders, Don Ellis, Clare Fischer, Jim Hall, Groove Holmes, Les McCann, West Montgomery ja Art Pepper.

Pacific Jazz Records muutti nimensä muotoon **World Pacific Records** ja lopulta muotoon **World Pacific** vuoden 1957 syksyllä. Liberty Records osti levy-yhtiöt toukokuussa 1965, mutta ne pysyivät silti autonomisina levy-yhtiöinä jonkin aikaa: vain mainostus ja tuotanto yhdistettiin. Transamerica Corporation osti puolestaan Liberty Recordsin vuoden 1968 kesällä, jolloin emo-yhtiöstä tuli Liberty/U.A. INC. kunnes Liberty Records lopetti vuonna 1971. 

## Lähteet

## Aiheesta muualla
Nocturne Records

**Nocturne Records** oli yhdysvaltalainen jazzmusiikin levy-yhtiö, jonka rumpali Roy Harte ja basisti Harry Babasin perustivat vuonna 1954. Hollywoodissa, Kaliforniassa toiminut Nocturne Records keskittyi West Coast -jazziin. 

## Nocturne Recordsin muusikot
* Harry Babasin
* Peggy Connelly
* Bob Enevoldsen 
* Virgil Gonsalves
* Bob Gordon
* Conley Graves
* Earl Hines
* Herbie Harper
* Lou Levy
* Bud Shank
* Steve White

## Lähteet
Ahuli

**Ahuli**  on Pirkanmaalla Kangasalla, pari kilometriä keskustaajamasta ja aivan Toikkolan kylän lähellä, sijaitseva järvi.

## Maantietoa
Järven pinta-ala on 46 hehtaaria ja se on 1,7 kilometriä pitkä ja 400 metriä leveä. Järvellä ei ole kartan mukaan saaria. Sen rantaviivan pituus on 4,5 kilometriä ja sen rannat ovat peltomaiden ympäröimät. Kiinteä asutus löytyy hieman kauempaa rannasta, mutta sen rannoille on rakennettu kymmenisen vapaa-ajan asuntoja. Kiinteistöille johtaa tiet seututieltä 310 ja yhdystieltä 13997.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Roineen alueeseen (35.713) se kuuluu. Järven vedenpinnan korkeus on 84,2 metriä mpy. Järveen laskee pari pelto- ja metsämaiden kuivausojaa ja sen laskuoja lähtee järven itäpäästä. Se laskee Roinen pohjoisrantaan. Järven vedenpinta on Roinen kanssa samalla tasolla.

## Luontoarvoja
Ahuli kuuluu yhdessä Kirkkojärven, Taivallammin, Säkkölänjärven ja Kyläjärven kanssa lintujensuojelualueeseen.

## Historiaa
Vuoden 1855−1856 Kalmbergin kartastossa järven nimi kirjoitettiin ”Ahulenjärvi”. Vuoden 1961 peruskartassa järven vedenpinnan korkeudeksi oli merkitty 84,5 metriä, mutta seuraavassa kartassa vuodelta 1975 sen oli 84,2 metriä. Järven rantaviiva oli järvenlaskun johdosta muuttunut. Erityisesti pohjoisrantaan on tämän jälkeen merkitty ruohottumista ja siihen piirretty uutena piirteenä soistunut niemi.

## Lähteet
Linnajärvi (Kangasala)

**Linnajärvi**  on Pirkanmaalla Kangasalan Raikussa sijaitseva järvi.

## Maantietoa
Järven pinta-ala on 42 hehtaaria ja se on 1,5 kilometriä pitkä ja 950 metriä leveä. Se on pitkän muotoinen järvi, jolla on kaksi eri suuntiin työntyvää lahtea. Luoteeseen työntyy Hangaslahti, jonka länsipuolella kohoaa 35 metriä korkea Lintuvuori. Kaakkoon työntyy Ojansuu, jonka eteläpuolella sijaitsee yhtä korkea Kurjenvuori. Muita vuoria ovat itäinen Taipaleenvuori ja läntiset Hormiston- ja Linnavuori eli Poikavuori. Viimeksi mainituilla on järvenpuoleiset jyrkänteet. Järvellä on kartan mukaan yksi saari, joka on 100 metriä pitkä. Järven rantaviivan pituus on 5,0 kilometriä ja sen rannat ovat metsämaata. Järven länsipäässä on maatila, mutta sen lähiympäristössä on lisäksi vielä kaksi muuta maatilaa. Muu rakennuskanta on vapaa-ajan asuntoja, joita on alle 20. Niille johtaa tiet Iharin yhdystieltä 3231.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on 105,7 metriä mpy. Järven länsipäähän laskee Vähä Linnajärvi lyhyttä ojaa myöten ja Hangaslahteen laskee luoteesta Kivikoskenoja. Se on Ruokojärven, Pikku-Ahvenaisen ja Iso-Ahvenaisen yhteinen laskuoja. Järven laskuoja lähtee Ojanssulta ensin Koskijärveen ja siitä se jatkaa Pälkäneveden Tyrynselän Kirkkolahteen.

## Historiaa
Vuoden 1855−1856 Kalmbergin kartastossa järven lounaispuolella sijaitsi yksinäinen torppa, jonka niityt on merkitty järven länsipäähän.

## Lähteet
Sulkajärvi (Pälkäne)

**Sulkajärvi**  on Pirkanmaalla Pälkäneellä sijaitseva järvi.

## Maantietoa
Järven pinta-ala on 15,2 hehtaaria ja se on 1,4 kilometriä pitkä ja 300 metriä leveä. Järvi on viereisen Pälkänevuoren kohdalla kapeimmillaan 30 metriä leveä. Sen lounaispuolella rannat ovat jyrkkiä veteen asti ja mäet kohoavat 40 metrin korkeuteen. Järvellä ei ole kartan mukaan saaria ja sen rantaviivan pituus on 3,3 kilometriä. Järven rannoille on rakennettu yli 10 vapaa-ajan asuntoa. Niille johtaa tiet Tursolan ja Salmentaan väliseltä tieltä. Kansalan raja ohittaa järven luoteispään aivan rannan läheltä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on 102,6 metriä mpy ja siihen laskee pari lyhyttä metsäojaa. Luoteispäähän laskee suo-oja, joka on samalla Mutajärven laskuoja. Järven laskuoja lähtee luoteispäästä ja Isokorven jälkeen se laskee Pieneen Herrailanjärveen, ja pian sen jälkeen Isoon Herrailanjärveen. Viimeinen osuus tapahtuu Myllyojaa myöten Pälkäneveden Tyrynselkään.

## Historiaa
Vuoden 1855−1856 Kalmbergin kartastossa järvi oli piirretty autioksi.

## Lähteet
Sorvalampi (Pälkäne)

**Sorvalampi**  on Pirkanmaalla Pälkäneellä Aitoon ja Holjan puolivälissä sijaitseva lampi.

## Maantietoa
Lammen pinta-ala on 2,1 hehtaaria ja se on 250 metriä pitkä ja 150 metriä leveä. Se sijaitsee Jouttijärven pohjoispuolella pellon reunassa olevalla soistuneella metsäalueella. Alavan suon itäpuolella kohoaa 25 metrin korkeuteen Sorvalamminmäki. Lammella ei ole kartan mukaan saaria ja se on matalana ruohottumassa umpeen. Sen rantaviivan pituus on 800 metriä ja sen rannat ovat avosuota. Lampi on autio ja sen eteläpuolelta sen ohittaa seututie 325.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Joutteselän alueeseen (35.715) se kuuluu. Lammen vedenpinnan korkeus on 97 metriä mpy. Lampi on luonteeltaan läpivirtausjärvi. Siihen tulee Jouttijärvestä alkava Pitkänsillanoja, jonka lammen laskuojana tunnetaan myös nimellä Huovinoja  Huovin peltojen takia. Kun se yhtyy Säynäjärvellä Koskuenkorvenojaan, muuttuu sen nimeksi Joutsenpohjanojaksi. Se laskee Pälkäneveden Jouttesselän Huhtalahteen.

## Historiaa
Vuoden 1855−1856 Kalmbergin kartastossa se sijaitsi metsämaastossa, mutta sen purojen ympäristöt oli raivattu niityiksi. Vuoden 1987 peruskartassa järvelle ilmaantuu pitkä lahti sen luoteispäähän.

## Lähteet
Kouvalanjärvi

**Kouvalanjärvi**  on Pirkanmaalla Pälkäneellä Aitoon kylässä sijaitseva järvi.

## Maantietoa
Järven pinta-ala on 71 hehtaaria ja se on 1,5 kilometriä pitkä ja 1,0 kilometriä leveä. Se sijaitsee Aitoon taajaman itäpuolella näkien välissä olevassa painaumassa. Järven pohjoispuolella sijaitsee Mustikkavuori ja länsipuolella pienialainen Tepulinna. Järven etelä- ja itäpuolet ovat alavampaa, mutta kuitenkin järveen viettävää metsä- tai peltoaluetta. Järven rantaviiva on melko selväpiirteinen, mutta pohjoispäässä sijaitsee 250 metriä pitkä Koskenlahti ja kaakkoispäässä 400 metriä pitkä Pitkonlahti. Järvellä on kartan mukaan kaksi nimetöntä saarta. Toisessa saaressa on rakennus. Sen rantaviivan pituus on 5,5 kilometriä ja se on pääasiassa peltoon rajautuvaa pusikkoa tai itäpuolella metsämaata. Järven lähiympäristössä sijaitsee seitsemän maatilaa, mutta etelässä Kaukkalan kylän maatilat vaikuttavat järven tilaan Urkanojan kautta. Sen rannoille on rakennettu yli 15 vapaa-ajan asuntoa ja muutama kiinteä asuntokin. Niille tulee tiet kylän poikki kulkevilta yhdystieltä 3221 ja 13972. Tepulinnan lähellä on yleinen uimaranta.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Joutteselän alueeseen (35.715) se kuuluu. Järven vedenpinnan korkeus on 95,2 metriä mpy. Järveen on johdettu viisi metsä- tai pelto-ojaa. Suurempi merkitys veden vaihtumiselle on etelästä järveen laskevalla Urkanojalla. Se on Urkanjärven laskuoja. Järven oma laskuoja on Myllyoja, joka laskee kahden kilometrin päässä Pälkänevedellä Jouttesselän etelärannan Tepunlahteen.

## Historiaa
Vuoden 1855−1856 Kalmbergin kartastossa järven länsi- ja etelärannat oli raivattu osittain peltomaaksi, ja muu reuna-alue niityiksi. Eteläpuolella sijaitsi jo Kaukkalan kylä ja länsipuolella Kouvalan kylä.

## Lähteet
Urkanjärvi

**Urkanjärvi**  on Pirkanmaalla Pälkäneellä Kaukkalan kylän lähellä sijaitseva järvi.

## Maantietoa
Järven pinta-ala on 41 hehtaaria ja se on 1,5 kilometriä pitkä ja 600 metriä leveä. Se sijaitsee Aitoon eteläpuolella metsäalueen ja Kaukkalan peltoalueen välissä. Järven pohjoispää on kapeneva ja matala Kylänlahti, jossa sijaitsee järven luusua. Järvenselkä on melko avoin vaikka leveä Riutankärki työntyykin järvelle. Järven ympäristössä on pieniä mäkiä, mutta se on pääosin alavaa maata. Järvellä on kartan mukaan viisi autiota ja nimetöntä saarta. Sen rantaviivan pituus on 4,7 kilometriä ja sen itäiset rannat ovat metsämaata, läntiset rannat peltoalueiden metsänreunaa ja pohjoispää avosuota ja luhtamaata.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Joutteselän alueeseen (35.715) se kuuluu. Järven vedenpinnan korkeus on 103 metriä mpy. Siihen on johdettu neljä metsä- tai suo-ojaa. Sen lounaisrantaan laskee Näherinvuoren juurella sijaitsevan Pitkäkorvensuon kuivatusojien johto-oja. Riutankärjen eteläpuolen lahteen laskee metsäoja, jonka vedet ovat peräisin Kärjenkaivonkorvesta asti. Kylänlahti on ruohottunut lähes umpeen saarelle asti. Sieltä lähtee järven laskuoja Urkanoja, joka laskee Kouvalanjärveen. Se puolestaan laskee Pälkäneveden Jouttesselkään Uudessakylässä.

## Historiaa
Vuoden 1855−1856 Kalmbergin kartastossa järven nimeksi on kirjoitettu ”Orkajärvi”. Kartassa järven rantaviivan muoto on sellainen, joka seuraa väljästi nykyistä 105 metrin korkeuskäyrää. Tämä viittaa järvenlaskuun, jonka toimitusaika ei ole selvinnyt. Siitä pitäisi löytyä ensin dokumentti, jotta se voidaan esittää täällä varmana tietona.

## Lähteet